La Fira i Festes de Gandia 2019 evoluciona amb nous espectacles i formats
02 setembre 2019

## La Fira i Festes de Gandia 2019 evoluciona amb nous espectacles i formats02 setembre 2019Última actualització: 14 juliol 2025

![](../gestion/img/CarolaWoodward_2719.JPG)  
  

**L'alcaldessa de Gandia, Diana Morant**; el **regidor delegat de Cultura, Nahuel González**; el **regidor delegat de Política Festiva i Escena Urbana, Jose Manuel Prieto**; i **Joan Muñoz, director General de Cultura Festiva i Fira i Festes**, han comparegut aquest matí en roda de premsa per presentar la programació de la Fira i Festes de Gandia 2019, que tindrà lloc del 27 al 30 de setembre.

  
Una edició de la qual **Diana Morant** ha destacat que ha estat programada i treballada amb molta estima, perquè "_les polítiques culturals i festives a la nostra ciutat han crescut en mitjans humans i econòmics, ja que és una aposta d'aquesta legislatura_".  

**Nous formats**  
L'alcaldessa ha afirmat que es tractarà d'una Fira i Festes continuista, però que incorporarà novetats que s'afegiran als elements ja tradicionals com el Tio de la Porra, els mercats tradicionals o la pilota valenciana. "_Volem que siga una edició innovadora per al projecte de la Fira i Festes, que incorporarà nous formats i espais_".

Sobre els formats nous, Morant ha destacat el "**_Tardeo de la Fira_**", que es desenvoluparà a la plaça del Tirant al llarg de tota la vesprada fins que comencen les activitats de la programació habitual, i que té com a objectiu cobrir les necessitats del públic més jove; o la iniciativa **(In)Fusió Valenciana**, que es desenvoluparà a la plaça de l'Escola Pia i que farà valdre la riquesa musical valenciana.  
Pel que fa als nous espais, la plaça de Loreto acollirà la Fira Auto Gestionada (FIGa).  

**Característiques**

Sobre les principals característiques de l'edició que començarà el pròxim 27 de setembre, l'alcaldessa n’ha destacat tres:

La primera d'elles és la **qualitat** dels espectacles. "_Tornem a fer una aposta per la qualitat dels espectacles. El departament ha treballat durant tot l'any per portar a les millors companyies i espectacles_" ha afirmat l'alcaldessa, qui ha destacat en aquest apartat el doble acte inaugural amb el Tio de la Porra al matí i l'acte que es desenvoluparà a partir de les 20.30 i que comptarà amb un espectacle de circ a càrrec de la companyia belga Cirq'ulation Local i uns focs artificials de proximitat realitzats per la pirotècnica Ricardo Caballer.

Aquests dos actes tindran una continuïtat en la qualitat oferida a la ciutadania en els espectacles durant aquests dies i que anirà a càrrec de gairebé una vintena de companyies premiades en nombrosos festivals nacionals i internacionals que oferiran 55 representacions de circ, dansa, humor, acrobàcies, teatre visual i gestual, titelles, música clown... Activitats que deixaran bocabadats a tots aquells que s'acosten al passeig de les Germanies durant el matí, la tarda i la nit.  
  
La segona característica serà **el carrer** com a escenari principal de l'activitat d'espectacles fixos i itinerants, on destacarà 1 correfoc doble protagonitzat per les colles de Dimonis Correcagarneres de Terrateig i Dimoli del Grau de Gandia.  
  
Finalment, Morant ha destacat que serà una Fira molt **igualitària i inclusiva**, ja que pretén compensar les desigualtats de gènere que també es produeixen al carrer. Per a això, el consistori ha organitzat per primera vegada una partida de raspall competitiva que tindrà el seu trofeu i que comptarà amb les millors representants femenines d'aquesta modalitat de pilota. En aquest àmbit, l'alcaldessa ha recordat el protagonisme de la dona en el cartell anunciador d'aquest any i que es tornarà a comptar amb Punts Violeta, per informar i assessorar sobre la violència masclista, en els espais de major concurrència.

**Varietat d’estils musicals**

Per la seua banda, el **regidor de Cultura, Nahuel González**, ha presentat les actuacions musicals de la Fira i Festes de Gandia, _“que serà molt variada, amb estils musicals diferents i pensada per a totes les edats... On la col·laboració público-provada, també ha estat fonamental. Serà, en definitiva, una Fira que marcarà època i que serà recordada durant molt de temps”_.

        Així, hi ha 3 escenaris per a les actuacions musicals: D’una banda, el **PARC DE LA FESTA** (parc Ausiàs March), l’espai de referència per a la gent jove, de divendres a diumenge, des de la mitjanit fins a les 6.30 de la matinada. **Divendres, “Coco Loco on tour”****.** Amb Actuacions del Dj’s Medardo de la Paz, Alex Alvarez i Pablo Mas. **Dissabte, “Falkata**”: Actuacions dels Dj Roberto Sansixto, Ivan Suel i Javi Mengu. I **diumenge, de 19.30 a 00.30 h, el Pirata Rock Meeting**, amb indie i pop rock d’alt nivell:  **Capa de Plàstic, Valira i Miss Caffeina** com a plat principal de la nit. A partir de les 00.30 h: **“Bacarrà on tour”**, amb les actuacions dels Dj Vicente Simo, Dael Debon i Mambo.

Un altres escenari és **l’IES MARIA ENRÍQUEZ**, amb les actuacions musicals d’**ESCENA GANDIA**. **Divendres, a les 22 h, Taburete i Camela**. I **dissabte, a les 21.15 h. Hombres G i Mikel Erentxu**.

Finalment, a la **CASA DE LA MARQUESA**, hi ha concerts gratuïts al migdia i a la nit, amb els tributs musicals. D’una banda, els **VERMUTS DE LA MARQUESA**, a les **13 h**, al Jardí de la Casa de Cultura. Dissabte, **tribut a Loquillo, amb Defecto de forma**. **Diumenge, The velvet rock band**, amb versions de rock internacional.  I dilluns, “Los Ray-band”, amb versions de pop-rock.

A la nit, a partir de les 23 h, **EL JARDÍ DELS TRIBUTS**: “Please”, concert **tribut a U2** (divendres); “Maroca”, **tribut a Amy Winehouse** (dissabte); Grahan Foster and friends, **tribut a Eric Clapton** (diumenge). A més a més, el **diumenge 30**, a les 19 h, s’hi manté el **FESTIVAL** **GANDIA YEYÉ**, amb **Micky y los Colosos del ritmo**.  

Al **TEATRE SERRANO**, el **divendres 27 de setembre**, a les 22.30 h, s’hi representa **"Pel davant i pel darrere",** de la companyia valenciana Olympia Metropolitana. **Dissabte 28**, a les 22.30 h, será el torn per a l'espectacle musical dedicat a Queen amb l'espectacle **“We love Queen”** de la companyia Yllana i Barabú. Les entrades estan pràcticament esgotades, amb la qual cosa s’està treballant en la possibilitat d’una sessió complementària.  **Diumenge 29**, a les 22.30 h, hi està prevista la representació de **“Meravellós va ser tornar”**, un tribut a Lina Morgan realitzat per Saga Produccions. Finalment, el **dilluns 30**, a les 20 h, acollirà un **espectacle de circ** a càrrec de la companyia “Falten 7”.

**L’evolució del model**

El regidor de **Cultura Festiva i Escena Urbana, José Manuel Prieto,** ha explicat que aquesta Fira, que consolida el model d’èxit (qualitat, de carrer i participatiu), és també una fira evolucionada cap a les noves tendències, models i gustos. _“Un exemple són els nous formats i espais, com ara el correfoc doble del diumenge, l’acte inaugural que potencia el doc de pirotècnia de proximitat o la recuperació de la informació permanent a peu de carrer, a través d’un espectacle itinerant”_. Prieto també ha destacat els 55 espectacles teatrals de 17 companyies, moltes d’elles internacionals, amb molts premis arreu de l’Estat. _“La Fira sols funciona si s’aconsegueix un gran treball tècnic i hi ha ganes i il·lusió de la ciutadania. Aquests punts estan garantits. I, a més,si no plou. Això ja no està en les nostres mans”._

**Fira al carrer**   

Finalment, el **Director general de Cultura Festiva i de la Fira i Festes de Gandia, Joan Muñoz**, ha recordat els diferents espais on es desenvolupa la gran majoria de les activitats i actuacions de carrer de la Fira. S’instal·laran 3 mercats: **MERCAT TRADICIONAL VALENCIÀ** (C/ Vallier, Mesquita del Raval i pl. de Sant Josep); **MERCAT RENAIXENTISTA** (C/ Duc Alfons el Vell, dels Arcs, Ausiàs March i Passeig); **SÓC ÀRAB** (plaça rei en Jaume I).

        A la **plaça del PRADO** s’hi instal·larà un gran cobert de circ que acollirà espectacles, exhibicions esportives, actuacions, etc...

        A la **PLAÇA MAJOR**, s’hi realitzarà **l’acte inaugural, divendres**, amb **l’espectacle de la companyia belga Cirq’ulation Locale i la pirotècnia valenciana RICASA,** a les 20.30 i a les 23 h;  Dissabte, la **IV Diada de la Muixeranga de la Safor**, a les 19.00 h, amb la participació de la Muixeranga de Xàtiva, de la Marina Alta i de la Safor; Tango i el **II Festival Multicultural “Ritmes del Món”**, ritmes i balls tradicionals de les diferents cultures del món que conviuen ací, diumenge, a partir de les 17 h.

        **L’ESCOLA PIA** acull el **Cicle (In)Fusió Valenciana,** amb música, balls tradicionals valencians, entre els quals destaca l’actuació de **Jonatan Penalba**, el divendres, a les 22.30 h.

        **EL PASSEIG DE LES ARTS:**  Zones A, B, C, D i E, amb 55 representacions.

        **PLAÇA TIRANT: “Tardeo de la Fira” i Street Food Festival** (espai gastronòmic).

        **PLAÇA LORETO: Fira de Gandia Autogestionada**. La FIGa.

        **BEBÉ ESPAI:** Biblioteca central.

Activitats i exhibicions esportives esportives; visites al MAGa, espais de la Memòria democràtica, al Palau Ducal; exhibicions de vehicles antics, bonsais, la Fira d’Associacions, etc, completen l’extensa programació de la Fira i Festes de Gandia 2019.

[Twittear](https://twitter.com/share)